หุ้นเช้า18มิ.ย.ร่วง8.88จุด
หุ้นเช้า16มิ.ย.ดิ่ง 8.88 จุด กังวลหนี้กรีซและตัวเลขเศรษฐกิจสหรัฐซบเซา
16 มิ.ย. 2554

หุ้นเช้า16มิ.ย.ดิ่ง 8.88 จุด กังวลหนี้กรีซและตัวเลขเศรษฐกิจสหรัฐซบเซา
ดัชนีหุ้นไทยปิดทำการในช่วงครึ่งวันทำการเช้าของวันที่ 16 มิ.ย. 2554 ที่ระดับ 1,021.43 จุดลดลง 8.88 จุดด้วยมูลค่าการซื้อขายที่เบาบางเพียง 8,753 ล้านบาทเท่านั้นซึ่งหุ้นไทยปรับตัวลดลงเป็นไปในทิศทางเดียวกันกับตลาดหุ้นในภูมิภาค 




บล.ดีบีเอสวิคเคอร์สระบุว่า   นักลงทุนกังวลกับปัญหา วิกฤติหนี้สินกรีซ  และข้อมูลเศรษฐกิจสหรัฐซบเซากดดันตลาด รวมถึง มูดี้ส์ฯขู่ว่าจะปรับลดอันดับความน่าเชื่อถือ 3 ธนาคารชั้นนำของฝรั่งเศส คือ บีเอ็นพี พาริบาส์, โซซิเอเต้ เจเนอราล (SocGen) และเครดิตอะกริโคล (CASA) โดยระบุถึงความเสี่ยงของธนาคารเหล่านี้ต่อวิกฤติหนี้ของกรีซ ซึ่งขณะนี้ประเด็นหนี้สินของกรีซเป็นที่จับตาของตลาดอย่างใกล้ชิด โดยจะมีการประชุมผู้นำสหภาพยุโรปเพื่อหามาตรการช่วยเหลือกรีซในวันที่ 23-24 มิ.ย.นี้ หากไม่มีทางออกที่ชัดเจนและดีพอ ก็คาดว่ามูดีส์ฯจะปรับลดอันดับเครดิตของ 3 ธนาคารดังกล่าวข้างต้นซึ่งอาจส่งผลกระทบต่อตลาดเงินและตลาดทุนทั่วโลก
สำหรับตลาดหุ้นไทยถ้าสหภาพยุโรปไม่สามารถบรรลุข้อตกลงในการช่วยเหลือกรีซ ก็มีโอกาสถูกกระทบจากวิกฤติหนี้สินกรีซผ่านการขายปรับพอร์ตของนักลงทุนต่างชาติต่อ ซึ่งในช่วงที่เหตุการณ์ภายนอกมีความเสี่ยงและมีความไม่แน่นอนเรื่องการเมืองภายในแนะนำให้เน้นลงทุนในหุ้นที่ได้รับประโยชน์จากการบริโภคและการลงทุนภายในที่แข็งแกร่ง,  หุ้นปันผลสูงไปก่อน 
ทั้งนี้พบว่าหุ้นปัจจัยพื้นฐานดีที่ฝ่ายวิจัยฯ แนะนำซื้อ และมี P/E ปี 2554-2555 ต่ำกว่า 10 เท่า รวมทั้งให้อัตราผลตอบแทนจากเงินปันผลปี 2554 สูงกว่า 7% ประกอบด้วย KGI, SIRI, CSL, PF, KCE, LPN และ SPALI          
อย่างไรก็ตามยังเชื่อว่าดัชนี ไม่ควรหลุดที่ 1025 โดยหากต่ำกว่าแนวนี้ก็มีโอกาสลงไปยัง 1000 จุดและ 980 หรือ 950  แต่หากสามารถเลี้ยงให้เหนือ 1030 ได้โดยไม่มีข่าวลบใหม่แรงๆ เข้ามาในช่วงที่เหลือของสัปดาห์นี้ก็จะมีแนวต้าน 1040 หรือสูงกว่า 
หลักทรัพย์ที่มีการซื้อขายสูงสุด 5 อันดับได้แก่
1.KBS ปิดที่ 12.60 บาท เพิ่มขึ้น 0.20 บาท มูลค่าการซื้อขาย 635.31  ล้านบาท
2.CPF ปิดที่ 29.25 บาท ลดลง 0.50 บาท มูลค่าการซื้อขาย 407.40 ล้านบาท
3.BBL  ปิดที่ 149.50 บาท ลดลง 1.50  บาท มูลค่าการซื้อขาย 339.39 ล ้านบาท
4.KBANKปิดที่  113.50 บาท ลดลง 1.50 บาท มูลค่าการซื้อขาย 335.63 ล้านบาท
5.KTB ปิดที่ 17.50 บาท ลดลง 0.20 บาท มูลค่าการซื้อขาย 308.46 ล้านบาท